12 Ke ka baka la’ng Jehofa a ile a šireletša batho ba itšego ka ditsela tše bjalo tša mohlolo? Mabakeng a mantši Jehofa o ile a šireletša batho e le gore a šireletše selo seo e lego sa bohlokwa bjo bogolo kudu: go phethagatšwa ga morero wa gagwe. Ka mohlala, go phologa ga lesea Jesu go be go le bohlokwa bakeng sa go phethagatšwa ga morero wa Modimo, moo go tlago go feleletša go hotše batho ka moka. Pego ya diponagatšo tše dintši tša matla a šireletšago ke karolo ya Mangwalo a buduletšwego, ao ‘a ngwaletšwego go re ruta, gore re hwetše kholofelo ka go tiišwa le ka go homotšwa ka ona mangwalo.’ (Ba-Roma 15:4) Ee, mehlala ye e tiiša tumelo ya rena go Modimo wa rena yo matla-ohle. Eupša ke tšhireletšo efe yeo re ka e letelago go Modimo lehono? Re ka ithuta eng ka boikutlo jo Jefetha a neng a bo bontsha malebana le ikano e a neng a e direla Jehofa? (Baatlh. 11:35, 39; Mor. 5:4, 5; Math. 16:24)